ભીલાડ ચેકપોસ્ટ ચોવીસે કલાક ધમધમતી હોવાથી સરકારી કાયદાને ધ્યાનમાં રાખી આ ફોલ્ડરીયા ગેંગ પણ આઠ આઠ કલાકની ત્રણ શીફટ કરે છે ત્રણે શીફટમાં ૧૫ ફોલ્ડરીયા અપ અને ૧૫ ફોલ્ડરીયા ડાઉનમાં ઉઘરાણી કરે છે. ભીલાડમાં આ જાધવ બંધુઓ સિવાય મુસ્લીમ ગેંગ પણ સક્રીય છે જે આ બાબતનાં રેગ્યુલર ઉઘરાણામાં પડતી નથી. પરંતુ સ્પેશ્યલ કામોનો કોન્ટ્રાકટ રાખી દારૂની ગાડીઓનું ટ્રાન્સપોર્ટેશન ગેરકાયદેસર સફેદ રેતી અને અન્ય રેતીની ગાડીઓ પાસ કરાવીને રોકડી કરી લેવામાં સંતોષ માને છે.